Tiener kan arm verloor ná slangbyt | Maroela Media
Tiener kan arm verloor ná slangbyt
Susanna Nel by haar dogter, Anthea Wentzel. Foto: Facebook
'n Tiener van Limpopo kan haar arm verloor as haar ouers nie dringend genoeg geld kan insamel nie vir 'n operasie nadat 'n slang haar gepik het.
Susanna Nel, sê in 'n Facebook-inskrywing haar dogter Anthea Wentzel (17) van Lephalale het Donderdag omstreeks 03:00 lê en slaap toe 'n Mosambiekse spoegkobra haar gepik het. Sy het haar vriend gaan wakker maak en gesê sy dink daar is 'n slang in haar bed wat haar gepik het.
Anthea kan haar arm verloor as nie binnekort geopereer word nie. Foto: Facebook
"Rian het na haar kamer toe gegaan en die duvet opgelig," vertel Nel in die inskrywing, "toe spoeg die kobra hom. Hulle het my wakker geskree en ons het dadelik hospitaal toe gejaag. Die staatshospitaal by ons het nie teengif [gehad] nie en ek het hulle Mediclinic toe gevat."
In die private hospitaal het Anthea agt ampules teengif gekry en is sy daarna na die staatshospitaal oorgeplaas omdat sy nie aan 'n mediese fonds behoort nie.
Haar ma vertel die swelling aan haar arm is baie erg. "Die swelling is tot in haar nek en haar nek is ook styf."
Sy vertel 'n dokter by die Mediclinic sal 'n operasie op Anthea uitvoer mits hulle R45 000 betaal, waarvan die gesin reeds R25 000 bymekaar kon kry. "Ons het dit dringend nodig, anders is die kanse baie groot dat sy haar arm kan verloor."
Amor Schoeman van die Child Medi Organisation sê Anthea is "rustig maar sy verduur baie pyn". Sy word steeds in die staatshospitaal op haar tuisdorp behandel tot haar gesin genoeg geld kan insamel om haar vir die operasie na die private hospitaal te laat oorplaas.
Enigeen wat Anthea wil help, kan die Child Medi Orginisation se Facebook-blad besoek vir nog inligting.
Lephalale Mosambiekse spoegkobra
'Groot bespiegeling' ná sakeman se lyk in rivier gevind word
Lielie Muis 'is veilig by Jesus'
Ja, vir dokters gaan alles oor geld… Wat het geword van die eed wat hul aflê???
Kan hulle nie die operasie uitvoer in n staats hospitaal nie. So iets sal verskriklik wees vir n tiener dogter. Sterkte julle. Bid saam vir hulp
Ek hoop hulle het die ongedierte vrek gemaak.
Geld geld geld .Die kind kan haar arm kan verloor as sy nie geoperer word nie. Is daar niemend wat haar kan help nie . Die wereld van geld darem.
Regtig belaglik, kan nog verstaan as jy n hartoorplanting kry maar R45K vir n slangbyt? Dan wonder dokters hoekom niemand vir hul respek het nie